امریکا قوشمه ایالتلری نینگ شیکاگو شهریده، سونگی ایککی کون جریانیده اویوشتیریلگن قوراللی هحجوملر عاقبتیده 9 کیشی اولیب 60 کیشی یره لندی.
شیکاگو پولیس اداره سی، امریکا قوشمه ایالتلریده اینگ بویوک موزیک فستیوال بولمیش " Lollapalooza" ده اویوشتیریلگن قوراللی هجوملر بیلن تیگیشلی بیانات بیردی.
پولیس اداره سی، مذکور شهرده جمعه کونی کیچه و یکشنبه کونی کیچه آره سیده اویوشتیریلگن قوراللی هحجوملر عاقبتیده 9 کیشی نینگ اولگن لیگینی 60 کیشی نینگ یره لنگن لیگینی معلوم قیلیب، اولگنلر آره سیده 17 یاشده بیر قیز، یره لنگنلر آره سیده 11 یاشده ایرکک بیر باله نینگ هم بارلیگیدن خبر بیرماقده.
اینک کوپ هجوم نینگ شهرنینگ جنوب و غرب تامانیده یکشنبه یوز بیرگن لیگی ایتیلماقده. خوددی شو شهرده 7 ساعت جریانیده 4 کیشی اولیب 40 کیشی یره لنگن.
قوراللی هجوملر باعث تورکیه نینگ شیکاگو باش قونسلگرلیگی هم اجتماعی میدیا ترماغیدن تورکیه تبعه لرینی شهرنینگ جنوب و غرب تامانیده گی منطقه لرگه بارمه سینلر دیب آگاهلنتیردی.
شیکاگوده جاری ییل نینگ باشیدن بیری 314 کیشی قوراللی هجوملرده حیاتینی یوقه تگن و 1 مینگ 769 کیشی ایسه یره لنگن.
امریکا قوشمه ایالتلریده "جرم نینگ پایتختی" دیب اتلگن شیکاگوده اوتگن ییل اویوشتیریلگن 2 مینگ 785 مرته قوراللی هجوم عاقبتیده 674 نفر حیاتینی یوقه تگن و 3 مینگ 567 کیشی یره لنگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
